Návrh na zrušenie a doplnenie niektorých úloh z uznesení vlády Slovenskej republiky

A. Návrh na zrušenie úloh	

Číslo uznesenia/zo dňa:	867 zo 16. septembra 2003

Názov uznesenia:	k návrhu na uzavretie Dohody medzi vládou Slovenskej republiky a vládou Spojeného kráľovstva Veľkej Británie a Severného Írska o leteckých dopravných službách
Predkladateľ:	minister dopravy, pôšt a telekomunikácií
Číslo úlohy:	D.2. 
Gestor(i) úlohy:	minister dopravy, pôšt a telekomunikácií
Znenie úlohy:	požiadať ministra zahraničných vecí zabezpečiť vyhlásenie dohody v zbierke zákonov Slovenskej republiky 
Termín úlohy:	bez termínu

Odôvodnenie zrušenia:	Po vstupe Slovenskej republiky do EÚ začala na území Slovenskej republiky platiť legislatíva EÚ v oblasti civilného letectva. Slovenská republika sa tak stala súčasťou jednotného vnútorného leteckého trhu, ktorý už mal vytvorené pravidlá týkajúce sa licencovania leteckých dopravcov, prístupu k trasám v rámci Spoločenstva, cenovej politiky a ďalších záležitostí, ktoré boli v minulosti predmetom dvojstranných dohôd o leteckých dopravných službách medzi členskými štátmi EÚ. Vytváranie jednotného trhu leteckej dopravy EÚ, založeného na slobode poskytovania leteckej dopravnej služby v rámci Spoločenstva, sa začalo už v r. 1987, pokračovalo nariadeniami Rady (EHS) č. 2407/92, 2408/92 a 2409/92, ktoré stanovovali pravidlá v uvedených oblastiach. Neskôr boli tieto pravidlá novelizované a zlúčené v jednom dokumente - nariadenie EP a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve. Leteckí dopravcovia Spoločenstva majú právo prevádzkovať letecké dopravné služby v rámci Spoločenstva a členské štáty nesmú podmieňovať prevádzku leteckých dopravných služieb v rámci Spoločenstva žiadnym povolením ani dvojstrannou dohodou o leteckých dopravných službách.
	Dohoda medzi vládou Slovenskej republiky a vládou Spojeného kráľovstva Veľkej Británie a Severného Írska o leteckých dopravných službách bola podpísaná 25. marca 2004, pred vstupom Slovenskej republiky do EÚ v čase, keď Slovenská republika ešte nebola súčasťou jednotného vnútorného leteckého trhu Spoločenstva. Uzavretie dohody stratilo opodstatnenie a bolo by v kontradikcii s pravidlami jednotného vnútorného leteckého trhu. 

Číslo uznesenia/zo dňa:	867 zo 16. septembra 2003

Názov uznesenia:	k návrhu na uzavretie Dohody medzi vládou Slovenskej republiky a vládou Spojeného kráľovstva Veľkej Británie a Severného Írska o leteckých dopravných službách
Predkladateľ:	minister dopravy, pôšt a telekomunikácií
Číslo úlohy:	D.3.
Gestor(i) úlohy:	minister dopravy, pôšt a telekomunikácií
Znenie úlohy:	zabezpečiť vykonávanie dohody po nadobudnutí jej platnosti.
Termín úlohy:	bez termínu

Odôvodnenie zrušenia:	Úloha D.3. súvisí s predchádzajúcou úlohou D.2., odôvodnenie zrušenia je rovnaké.

Číslo uznesenia/zo dňa:	998 zo dňa 22. októbra 2003

Názov uznesenia:	k návrhu na transformáciu Ústavu špeciálneho zdravotníctva a výcviku ako strediska pre prípravu špeciálnych jednotiek výkonných zložiek bezpečnostného systému Slovenskej republiky na boj proti organizovanému zločinu a terorizmu 
Predkladateľ:	minister obrany 
Číslo úlohy:	B.2.
Gestor(i) úlohy:		podpredseda vlády a minister spravodlivosti
				podpredseda vlády a minister financií
				minister vnútra
minister dopravy, pôšt a telekomunikácií
riaditeľ Národného bezpečnostného úradu
Znenie úlohy:	každoročne predkladať Ústavu špeciálneho zdravotníctva a výcviku požiadavky na rozsah výcviku na nasledujúci rok vrátane výšky nákladov potrebných na zabezpečenie výcviku ich príslušníkov
Termín úlohy:	každoročne pri príprave štátneho rozpočtu na nasledujúci rok

Odôvodnenie zrušenia:	Plnenie úlohy bolo v podmienkach MDPT SR zabezpečované prostredníctvom Železničnej polície. Dňom 1. 4. 2009 bola ŽP začlenená pod MV SR a úloha sa stala neaktuálnou.

Číslo uznesenia/zo dňa:	998 zo dňa 22. októbra 2003

Názov uznesenia:	k návrhu na transformáciu Ústavu špeciálneho zdravotníctva a výcviku ako strediska pre prípravu špeciálnych jednotiek výkonných zložiek bezpečnostného systému Slovenskej republiky na boj proti organizovanému zločinu a terorizmu 
Predkladateľ:	minister obrany 
Číslo úlohy:	B.3.
Gestor(i) úlohy:	podpredseda vlády a minister spravodlivosti
podpredseda vlády a minister financií
minister vnútra
minister dopravy, pôšt a telekomunikácií
riaditeľ Národného bezpečnostného úradu
Znenie úlohy:	na základe požiadavky na rozsah výcviku a výšky nákladov stanovených za lôžko/deň, vo svojich rozpočtových kapitolách účelovo viazať rozpočtové prostriedky na zabezpečenie výcviku príslušníkov
Termín úlohy:	bez termínu

Odôvodnenie zrušenia:	Plnenie úlohy bolo v podmienkach MDPT SR zabezpečované prostredníctvom Železničnej polície. Dňom 1. 4. 2009 bola ŽP začlenená pod MV SR a úloha sa stala neaktuálnou. Vzhľadom na financovanie výcviku v rámci rozpočtu kapitoly MF SR a to z rozpočtu organizácie Colné riaditeľstvo SR vo výške finančných prostriedkov v závislosti od počtu prihlásených účastníkov nie je potrebné realizovať účelové viazanie rozpočtových prostriedkov na zabezpečenie výcviku príslušníkov pri príprave štátneho rozpočtu zo strany MF SR.

Číslo uznesenia/zo dňa:	1040 z 5. novembra 2003

Názov uznesenia:	k návrhu na uzavretie Dohody medzi Slovenskou republikou a Libanonskou republikou o leteckých dopravných službách
Predkladateľ:	minister dopravy, pôšt a telekomunikácií
Číslo úlohy:	celé uznesenie
Gestor(i) úlohy:	-
Znenie úlohy:	-
Termín úlohy:	-

Odôvodnenie zrušenia:	Text Dohody medzi Slovenskou republikou a Libanonskou republikou o leteckých dopravných službách bol dohodnutý na rokovaní vládnych orgánov civilného letectva Slovenskej republiky a Libanonu v máji 1999 v Bejrúte. V čase vstupu Slovenskej republiky do EÚ nebola ešte dohoda podpísaná. Vzťahy medzi EÚ a tretími krajinami v oblasti leteckej dopravy sú upravované okrem iného tzv. horizontálnymi dohodami o niektorých aspektoch leteckých dopravných služieb. Takúto dohodu vyrokovala Komisia EÚ s Libanonom už v novembri 2004 (Dohoda medzi Európskym spoločenstvom a Libanonskou republikou o určitých aspektoch leteckých dopravných služieb). Dohoda mení viaceré články dvojstranných dohôd o leteckých dopravných službách medzi členskými štátmi EÚ a tretími krajinami tak, aby boli v súlade s právom Spoločenstva. To sa týkalo aj textu dvojstrannej dohody medzi Slovenskou republikou a Libanonom, ktorý uvedené podmienky súladu nespĺňal,  a preto nemá ďalej význam, aby bola zmluva v dohodnutom znení podpísaná.
	V októbri 2008 dostala Komisia EÚ mandát na vytvorenie tzv. Euro-stredozemskej dohody o leteckej doprave medzi Európskym spoločenstvom a jeho členskými štátmi na jednej strane a Libanonskou republikou na druhej strane. Ide o komplexnú dohodu o leteckej doprave, ktorá nahradí všetky existujúce dvojstranné zmluvy členských štátov EÚ s Libanonom, pričom podmienky budú pre členské krajiny výhodnejšie ako tie, ktoré by boli jednotlivé členské štáty (vrátane Slovenskej republiky) schopné dosiahnuť v dvojstranných dohodách.  Komplexná dohoda by sa mala uzavrieť v rámci rozširovania spoločného leteckého priestoru s východnými a južnými susedmi EÚ už do konca roku 2010. V tejto situácii nevidíme opodstatnenie pokračovať v zosúlaďovaní pôvodného textu dvojstrannej dohody o leteckých dopravných službách s právom Spoločenstva, ani v snahe o jej uzavretie.

Číslo uznesenia/zo dňa:	1235 zo  17. decembra  2003 

Názov uznesenia:	k návrhu koncepcie vnútornej bezpečnosti Slovenskej republiky
Predkladateľ:		minister vnútra 
Číslo úlohy:	celé uznesenie
Gestor(i) úlohy:		-
Znenie úlohy:			- 
Termín úlohy:			-

Odôvodnenie zrušenia:	Informácie o plnení úloh „Koncepcie vnútornej bezpečnosti Slovenskej republiky“ (ďalej len „koncepcia“) boli vypracovávané MV SR v spolupráci s ďalšími ministerstvami, ostatnými ústrednými orgánmi štátnej správy, Národnou bankou Slovenska a vláde Slovenskej republiky pravidelne predkladané za roky 2004 až 2008 (päťkrát). Úloha vypracovať koncepciu vyplynula hlavne z koncepcie bezpečnostného systému Slovenskej republiky, ktorá bola  schválená uznesením vlády Slovenskej republiky č. 1098 z 9. októbra 2002. Z dôvodu vytvorenia nových predpokladov pre politickú stabilitu, ekonomický rozvoj a realizáciu bezpečnostných záujmov Slovenskej republiky súvisiacich hlavne so vstupom do EÚ a NATO sú kladené aj nové požiadavky na bezpečnostný systém Slovenskej republiky. V tejto súvislosti vláda Slovenskej republiky uložila uznesením č. 478/2008 z 9. júla 2008 k návrhu zámeru výstavby a ďalšieho rozvoja bezpečnostného systému Slovenskej republiky do roku 2010 vypracovať do 31. decembra 2009 novú koncepciu bezpečnostného systému Slovenskej republiky. 
Vychádzajúc z vyššie uvedených skutočností vyplýva, že úlohy z koncepcie vnútornej bezpečnosti Slovenskej republiky boli v absolútnej väčšine za roky 2004 až 2008 splnené a zostávajúce úlohy sú už  neaktuálne. Na odporúčanie MV SR navrhujeme zrušiť celé uznesenie vlády SR č. 1235 zo 17. decembra 2003. 

Číslo uznesenia zo dňa:	79 z 28. januára 2004

Názov uznesenia:	k návrhu koncepcie vzdelávania štátnych zamestnancov
Predkladateľ:		predseda Úradu pre štátnu službu
Číslo úlohy:	B.3.
Gestor (i) úlohy:	ministri a predsedovia ostatných ústredných orgánov štátnej správy
Znenie úlohy:	zabezpečiť plnenie opatrení vyplývajúcich zo schválenej koncepcie
Termín úlohy:	podľa textu koncepcie

Odôvodnenie zrušenia:	Uvedená úloha vzhľadom na zrušenie Úradu pre štátnu službu bez prechodu kompetencií v riadení vzdelávania v štátnej službe stratila na aktuálnosti. Úrad pre štátnu službu bol novelou zákona o štátnej službe zrušený k 1. júnu 2006.

Číslo uznesenia/zo dňa:	1101 zo 16. novembra 2004

Názov uznesenia:	k návrhu zásad vzdelávania štátnych zamestnancov, pracujúcich v oblasti európskych záležitostí a finančných  prostriedkov EÚ v nadväznosti na zavedenie systému EDIS
Predkladateľ:		predseda Úradu pre štátnu službu
Číslo úlohy:	B.3.
Gestor (i) úlohy:	ministri a predsedovia ostatných ústredných orgánov štátnej správy
Znenie úlohy:	zabezpečovať vzdelávanie štátnych zamestnancov, pracujúcich v oblasti európskych záležitostí a  finančných prostriedkov ES v  nadväznosti na zavedenie systému EDIS
Termín úlohy:	trvale
Odôvodnenie zrušenia:	Plnenie úlohy súviselo s pôsobnosťou Úradu pre štátnu službu, ktorý bol novelou zákona o štátnej službe zrušený k 1. júnu 2006.

Číslo uznesenia/zo dňa:	215 zo 16. marca 2005

Názov uznesenia:	k návrhu opatrení na zabránenie neopodstatnenému zvyšovaniu rozpočtových nákladov stavieb financovaných z verejných zdrojov
Predkladateľ:	minister výstavby a regionálneho rozvoja
Číslo úlohy:	B. 1.
Gestor(i) úlohy:	ministri
predsedovia ostatných ústredných orgánov štátnej správy Slovenskej republiky
		správcovia ďalších rozpočtových kapitol, ktorí v rámci svojich rozpočtových kapitol zabezpečujú prípravu a realizáciu stavieb financovaných z verejných zdrojov
Znenie úlohy:	vypracovať analýzu nákladovosti dokončených stavieb v predchádzajúcom roku, ktorých rozpočtové náklady sú viac ako 20 mil. Sk, so zreteľom na určenie váhy ukazovateľov ovplyvňujúcich náklady realizácie stavieb, napr. použitie stavebných materiálov vo vzťahu k cenovej ponuke, cenové zmeny, rast energetických vstupov, zmeny legislatívneho rámca upravujúceho investičný proces, zložitosti realizácie diela a iné
Termín úloh:	každoročne do 31. augusta

Odôvodnenie zrušenia:	Úloha je neaktuálna, keďže nie je v súlade s pravidlami posudzovania vývoja investičných nákladov v procese realizácie stavieb, platnými v praxi EÚ, ktoré uplatňujú plánovanú odchýlku pri realizácii projektu do 10 % rozpočtových nákladov. Posudzovanie zmien rozpočtových nákladov stavieb do 10 % rozpočtových nákladov schválených príslušným rezortom alebo štátnou expertízou je považované v praxi EK za vysoko administratívne i časovo náročné, predlžujúce realizačný proces, a preto neefektívne, ponechané na investora stavby. Stavby s odchýlkou nad 10 % rozpočtových nákladov podliehajú opakovanému schvaľovaciemu procesu. Rezort MDPT SR zabezpečuje takúto novelizáciu vlastnej smernice (metodický pokyn MDPT SR č. 6/2008) pre zvýšenie účinnosti štátneho dozoru nad realizáciou verejných prác ‑ prípravou a realizáciou investičnej výstavby. Smernica nadobudla účinnosť od 1. 1. 2010. 
	Úloha je neaktuálna aj vzhľadom na zmenu meny.	

Číslo uznesenia/zo dňa:	215 zo 16. marca 2005

Názov uznesenia:	k návrhu opatrení na zabránenie neopodstatnenému zvyšovaniu rozpočtových nákladov stavieb financovaných z verejných zdrojov
Predkladateľ:	minister výstavby a regionálneho rozvoja
Číslo úlohy:	B.2.
Gestor(i) úlohy:	ministri,
predsedovia ostatných ústredných orgánov štátnej správy Slovenskej republiky
		správcovia ďalších rozpočtových kapitol, ktorí v rámci svojich rozpočtových kapitol zabezpečujú prípravu a realizáciu stavieb financovaných z verejných zdrojov
Znenie úlohy:	vypracovať analýzu nákladovosti všetkých rozostavaných stavieb s rozpočtovými nákladmi viac ako 20 mil. Sk, posúdiť stupeň ich rozostavanosti so zreteľom na vypracovanie perspektív ich dostavby a určenie rizík pri vypracovaní návrhu rozpočtu kapitálových výdavkov na bežný rok prioritne riešiť ich dokončenie pred začatím nových investičných akcií
Termín úloh:	každoročne do 31. augusta

Odôvodnenie zrušenia:	Úloha súvisí s predchádzajúcou úlohou B.1. Odôvodnenie zrušenia je rovnaké.

Číslo uznesenia/zo dňa:	498 zo 6. júna   2007 

Názov uznesenia:	k návrhu zámeru dobudovania Ústavu špeciálneho
zdravotníctva a výcviku MO SR Lešť ako výcvikového strediska pre výcvik špeciálnych jednotiek
Predkladateľ:	minister obrany 
Číslo úlohy:	B.2.
Gestor(i) úlohy:	podpredsedovi vlády a ministrovi vnútra
podpredsedovi vlády a ministrovi spravodlivosti
ministrovi financií
ministrovi obrany
ministrovi zdravotníctva
ministrovi dopravy, pôšt a telekomunikácií
riaditeľovi Národného bezpečnostného úradu
Znenie úlohy:	po dobudovaní využívať Ústav špeciálneho zdravotníctva
a výcviku Ministerstva obrany SR Lešť na nácvik špeciálnych vojenských, policajných, záchranárskych a zdravotníckych činností za podmienok stanovených uznesením vlády Slovenskej republiky č. 998 z 22. októbra 2003
Termín úlohy:			po dobudovaní ústavu

Odôvodnenie zrušenia:	Úlohy vyplývajúce s využívaním Ústavu špeciálneho zdravotníctva a výcviku MO SR Lešť na nácvik špeciálnych vojenských, policajných, záchranárskych a zdravotníckych činností pôsobnosti MDPT SR týkali výlučne činnosti Železničnej polície. Dňom 1.4.2009 bola Železničná polícia začlenená pod MV SR. Týmto prešlo aj zabezpečovanie plnenia úloh pod gesciu MV SR a je potrebné túto úlohu pre MDPT SR zrušiť.

Číslo uznesenia/zo dňa:	121 zo 14. februára 2007

Názov uznesenia:	k návrhu účasti delegácie Slovenskej republiky na diplomatickej konferencii k prijatiu protokolu o osobitostiach železničného mobilného parku k dohovoru o medzinárodných zaisťovacích právach na mobilné zariadenia konanej v Luxemburskom veľkovojvodstve 12. až 23. februára 2007
Predkladateľ:	minister dopravy, pôšt a telekomunikácií
Číslo úlohy:	D.2. 
Gestor(i) úlohy:	minister dopravy, pôšt a telekomunikácií
Znenie úlohy:	predložiť správu o účasti Slovenskej republiky na diplomatickej konferencii a záverečných dokumentoch konferencie a ich implementácii v podmienkach Slovenskej republiky na rokovanie vlády;
Termín úlohy: 	bez termínu
Odôvodnenie zrušenia:	Na zabezpečenie úlohy boli vykonané nasledovné opatrenia:
1.	Bol zabezpečený preklad oficiálnych záverečných dokumentov vrátane protokolu o osobitostiach železničného mobilného parku (protokol) k dohovoru o medzinárodných zaisťovacích právach na mobilné zariadenia (dohovor) a ich výkladových ustanovení, ktoré boli z dôvodu zjednotenia textov (anglický, nemecký, francúzsky) redakčným výborom zaslané až 6 mesiacov po ukončení DK (23. február 2007); 
2.	Závery DK boli prerokované so zainteresovanými organizáciami. Železničná spoločnosť Slovensko, a. s. a Železničná spoločnosť Cargo, a. s. odporučili prístup Slovenskej republiky k železničnému protokolu a základnému dohovoru. To si vyžiadalo  prijať ďalšie opatrenia, keďže preložené texty boli v mnohých prípadoch nejasné, resp. by mohli viesť k ich nesprávnemu vykonávaniu alebo chybnému výkladu. Dokumenty boli prerokované s právnym oddelením OTIF (Organizácia pre medzinárodnú železničnú dopravu) na 2 samostatných rokovaniach. Následne bola upravená odborná terminológia a slovenské znenie protokolu, dohovoru a  výkladových ustanovení k nim;
3.	Bola vykonaná právna analýza ustanovení železničného protokolu a dohovoru, ku ktorým je možné podať vyhlásenia a ich prerokovanie so zainteresovanými organizáciami a s právnym oddelením OTIF a UNIDROIT s cieľom posúdiť ich právny dosah na zainteresované subjekty. Pre ich lepšie posúdenie bola vykonaná analýza vyhlásení, ktoré doposiaľ podali členské štáty v rámci prístupu k leteckému protokolu;
4.	Bola vykonaná analýza registrácie železničného mobilného parku v súvislosti s vykonávaním železničného protokolu a dohovoru v podmienkach Slovenskej republiky (aké vlastnícke a  zabezpečovacie práva zainteresovaných subjektov by pripadali do úvahy, legislatívne podmienky a spôsob zabezpečenia registrácie zabezpečovacích práv);
5.	Bola zabezpečená účasť na implementácii záverov DK na medzinárodnej úrovni, pričom na základe rezolúcie č. 1 záverečných dokumentov DK bol v spolupráci s UNIDROIT a OTIF ustanovený prípravný výbor pre zriadenie medzinárodného železničného registra. 
6.	Prístup k železničnému protokolu a dohovoru bolo potrebné   koordinovať s prístupom k leteckému protokolu, ku ktorému Slovenská republika pôvodne chcela pristúpiť, avšak k tomuto kroku nedošlo z dôvodu, že v rámci EÚ bol dohodnutý spoločný koordinovaný postup, ktorý bol prerušený v marci 2005, keď EK pripravila materiál pre Radu ministrov. Preto bol železničný protokol, dohovor, ako aj návrh vyhlásení Slovenskej republiky k nim konzultovaný s ďalšími dotknutými organizáciami a orgánmi štátnej správy (výrobné železničné podniky, dopravné podniky, MH SR, Národná banka Slovenska, MS SR);
7.	Na základe týchto konzultácii bolo usúdené, že ani v leteckom ani v železničnom sektore neboli doposiaľ vytvorené dostatočné podmienky na prístup k železničnému a leteckému protokolu a základnému dohovoru (výrobné, dopravné, lízingové, finančné kapacity) v porovnaní z väčšími štátmi EÚ (napr. NSR) a sveta (napr. USA) a bolo odporučené koordinovať postup s  inými štátmi V 4 a v súlade s politikou EÚ. 
8.	V  čase prerokovania materiálu však členské štáty V 4 neuvažovali s prístupom a oficiálne stanovisko EÚ bolo doručené na MDPT SR cestou zastúpenia Slovenskej republiky pri EÚ v Bruseli až dňa 4. 3. 2009. EK predložila  Rade EÚ návrh zo dňa 2. 3. 2009 na pristúpenie Spoločenstva k  železničnému protokolu s výhradou právomocí, ktoré členské štáty preniesli na Spoločenstvo a ktoré budú uvedené vo vyhlásení podľa článku XXII odsek 2 protokolu pri jeho podpise.
9.	Do ukončenia schvaľovacieho procesu v EÚ nemôžu členské štáty, teda ani Slovenská republika, prijímať vlastné opatrenia v predmetnej veci, ale koordinovane  s ostatnými členskými štátmi EÚ. Slovenská republika bude sledovať tento vývoj a v prípade prístupu EÚ k železničnému protokolu budú vykonané ďalšie kroky podľa vnútroštátneho práva, aby príslušné subjekty Slovenskej republiky (vlastníci mobilného parku, lízingové spoločnosti, finančné inštitúcie) mohli na základe vlastného zváženia a po posúdení všetkých aspektov výhodnosti uplatňovať medzinárodné zabezpečovacie právo na financovanie mobilného parku. 

Číslo uznesenia/zo dňa:	262 zo 14. marca 2007

Názov uznesenia:	k Pravidlám implementácie finančného mechanizmu EHP a Nórskeho finančného mechanizmu
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny a minister financií
Číslo úlohy:	B.1.
Gestor(i) úlohy:	ministri
predsedovia ostatných ústredných orgánov štátnej správy Slovenskej republiky
Znenie úlohy:	zabezpečiť plnenie úloh vyplývajúcich z Pravidiel implementácie finančného mechanizmu EHP a Nórskeho finančného mechanizmu
Termín úlohy: 	priebežne do ukončenia implementácie finančných mechanizmov

Odôvodnenie zrušenia:	Úlohu navrhujeme zrušiť, keďže MDPT SR nemá v kompetencii žiadne aktivity podporované týmto finančným mechanizmom.

Číslo uznesenia/zo dňa:	219 z 9. apríla 2008

Názov uznesenia:	k pravidlám a postupom implementácie programu švajčiarsko‑slovenskej spolupráce
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny a minister financií
Číslo úlohy:	C.2.
Gestor(i) úlohy:	ministri
predsedovia ostatných ústredných orgánov štátnej správy Slovenskej republiky
Znenie úlohy:	zabezpečiť výkon hodnotenia jednotlivých typov projektovej podpory a vytvorenie podmienok pre výkon hodnotenia žiadostí o nenávratný finančný príspevok v rámci implementácie programu švajčiarsko-slovenskej spolupráce (Švajčiarskeho finančného mechanizmu)
Termín úlohy: 	trvale do ukončenia implementácie finančného mechanizmu

Odôvodnenie zrušenia:	Úlohu navrhujeme zrušiť, keďže MDPT SR nemá v kompetencii žiadne aktivity podporované týmto finančným mechanizmom.

Číslo uznesenia/zo dňa:	144 z 18. februára 2009

Názov uznesenia:	k návrhu kandidatúry Slovenskej republiky do Rady Medzinárodnej organizácie civilného letectva (ICAO) v roku 2010
Predkladateľ:	minister dopravy, pôšt a telekomunikácií
Číslo úlohy:	celé uznesenie
Gestor(i) úlohy:	-
Znenie úlohy:	-
Termín úlohy: 	-
	
Odôvodnenie zrušenia:	Kandidatúra Slovenskej republiky do Rady ICAO bola schválená uznesením vlády č. 144/2009 z 18. februára 2009. Slovenská republika mala kandidovať ako spoločný kandidát rotačnej skupiny stredoeurópskych štátov (CERG), ktorú tvoria Bulharsko, Česká republika, Maďarsko, Poľsko, Rumunsko, Slovensko a Slovinsko. Vzhľadom na závažné osobné prekážky kandidáta Slovenskej republiky a úsporné opatrenia vo výdavkoch štátnej správy sa MDPT SR rozhodlo od kandidatúry odstúpiť. O tomto rozhodnutí informovala delegácia MDPT SR členov CERG na stretnutí dňa 23. septembra 2009 v Bukurešti. Po vzájomnej dohode členských krajín CERG prevezme kandidatúru Slovenskej republiky do Rady ICAO Slovinsko. 

B. Návrh na doplnenie úlohy

Číslo uznesenia/zo dňa:	510 zo 7. júna   2006 

Názov uznesenia:	k návrhu koncepcie ochrany bezpečnosti cestujúcej
verejnosti a ochrany majetku v obvode železničných dráh
Predkladateľ:			minister dopravy, pôšt a telekomunikácií
Číslo úlohy:		B.1.
Gestor(i) úlohy:		minister dopravy, pôšt a telekomunikácií
Znenie úlohy:	zabezpečiť realizáciu koncepcie ochrany bezpečnosti cestujúcej verejnosti a ochrany majetku v obvode železničných dráh
Termín úlohy:	podľa rámcového harmonogramu

Odôvodnenie doplnenia:	MDPT SR pôvodne navrhovalo túto úlohu zrušiť pre ministra dopravy, pôšt a telekomunikácií. V rámci medzirezortného pripomienkového konania MDPT SR akceptovalo zásadnú pripomienku MV SR, úlohu nenavrhuje na zrušenie, ale navrhuje doplniť podpredsedu vlády a ministra financií ako ďalšieho gestora úlohy.